
                                                                              KULTURNO UMJETNIČKA DRUŠTVA I 
	                                                                   FOLKLORNI ANSAMBLI S PODRUČJA 
                                                                                 SISAČKO-MOSLAVAČKE ŽUPANIJE     


POZIV
NA SMOTRU FOLKLORA SISAČKO-MOSLAVAČKE ŽUPANIJE


Poštovani,

Zajednica kulturno umjetničkih udruga Sisačko moslavačke županije, u suradnji s Hrvatskim saborom kulture i uz financijsku potporu Ministarstva kulture i medija Republike Hrvatske, organizira Smotru folklora Sisačko-moslavačke županije koja će se održati 12.6.2022. godine u Martinskoj Vesi, Vatrogasni dom, Desna Martinska Ves, s početkom u 18,00 sati. Sudionici Smotre imati će osigurane prostorije za presvlačenje u Osnovnoj školi „Braća Radić“, Desna Martinska Ves 66, u koje radi pripreme za nastup mogu doći od 16,00 sati. 

Za nastup na ovoj smotri mogu se prijaviti folklorni ansambli i izvorne skupine, dakle u kategorijama IZVORNOG I KOREOGRAFIRANOG FOLKLORA.

Izvedbe će na smotri pratiti stručno povjerenstvo delegirano od strane Hrvatskog sabora kulture koje će na okruglom stolu nakon Smotre sudionicima iznijeti svoja zapažanja te će izvršiti odabir folklornih ansambala i izvornih skupina koji će predstavljati Sisačko-moslavačku županiju na 29. SUSRETU HRVATSKIH FOLKLORNIH ANSAMBALA I IZVORNIH SKUPINA.   

Izvedbe folklornih ansambala i izvornih skupina moraju biti u suglasnosti s  PRAVILIMA 29. SUSRETA HRVATSKIH FOLKLORNIH ANSAMBALA I IZVORNIH SKUPINA koje dostavljamo u privitku, a posebice skrećemo pažnju na članak 3. točka 4. Pravila koji propisuje da ansambl/skupina koji se na Smotri prijavi u kategoriju KOREOGRAFIRANOG folklora dužan je izvesti 1 folklornu točku u preporučenom trajanju do 10 minuta. Ukoliko ista skupina nekoliko puta za redom sudjeluje na smotri ne može ponavljati istu folklornu točku u razdoblju od 2 godine. Skupina koja se na Smotru prijavi u kategoriji IZVORNOG folklora dužna je izvesti 1 folklornu točku u preporučenom trajanju do 10 minuta.

Prijava za sudjelovanje na Smotri folklora Sisačko-moslavačke županije vrši se putem PRIJAVNICE (obrasci u privitku) koja se popunjena mora dostaviti na e-mail adresu Zajednice zajednica.kultura@smz.hr najkasnije do 20.5.2022. godine. Uz prijavnicu molimo da nam dostavite i kratku biografiju društva odnosno ansambla.



						    	                   PREDSJEDNICA

						                               Ivanka Roksandić

